Ҡаланың иҡт. нигеҙен тау-ҡаҙылма сәнәғәте тәшкил итә . С . “ Учалы тау-байыҡтырыу комбинаты ” ААЙ-ның ( ҡара : Башҡортостан баҡыр-көкөрт комбинаты ) Сибай филиалы , “ Башҡортостан шахта ҡаҙыу идаралығы ” асыҡ булмаған АЙ , Урал аръяғы ТЭЦ-ы , Сибай элеваторы , “ Башкиргеология ” ААЙ-ның Көньяҡ-көнсығыш геол. разведка экспедицияһы һәм “ Башавтотранс ” ДУП-ы филиалдары , “ Сибай ҡала типографияһы ” ДУП-ы һ.б. эшләй . Ҡала аша Көньяҡ Урал тимер юлы ( Магнитогорск — Сибай участкаһы ) , Магнитогорск — Ира , Магнитогорск — Йылайыр — Өфө , Аҡъяр — Сибай — Асҡар — Сермән автомобиль юлдары участкалары үтә .